ทองคำ หลุมหลบภัย ! ในสภาวะที่ตลาดเกิดความตึงเครียด
23 กุมภาพันธ์ 2565

ทองคำ หลุมหลบภัย ! ในสภาวะที่ตลาดเกิดความตึงเครียด
สืบเนื่องจากความกังวลในสถานการณ์ตึงเครียดระหว่าง รัสเซีย-ยูเครน ทำให้ตลาดหุ้นทั่วโลกเกิดความกังวลและเกิดแรงขายสินทรัพย์เสี่ยงออกมา อย่างไรก็ดีในสภาวะที่ตลาดเกิดความผันผวน “ทองคำ” ถือว่าเป็นอีกหนึ่งหลบหลุมภัยที่นักลงทุนวิ่งเข้าหา
ในช่วงสัปดาห์ที่ผ่านมา ราคาทองคำเคลื่อนไหวอยู่ในกรอบราคา 1,813.55-1,831.15 ดอลลาร์สหรัฐ/ออนซ์ และราคามีโอกาสที่จะปรับตัวได้สูงขึ้นไปอีกหากว่ายังไม่มีความชัดเจนในการเจรจาระหว่าง รัสเซีย-ยูเครน
นักลงทุนที่สนใจลงทุนในทองคำแต่อาจจะมีความกังวลในเรื่องการเก็บรักษาทองคำ เนื่องจากต้องใช้พื้นที่ที่มีความปลอดภัยสูงในการเก็บรักษา (อาจจะกลัวโดนขโมย) และไม่ต้องการจะลงทุนในทองคำกระดาษ (Derivative Gold) อาจพิจารณาลงทุนผ่าน SPDR Gold Trust ซึ่งเป็น ETF ทองคำที่มีขนาดใหญ่ที่สุดในโลก ณ ปัจจุบันมีมูลค่าทรัพย์สินสุทธิ (NAV) อยู่ที่ USD173.89 และมีมูลค่าสินทรัพย์ภายใต้การบริหารจัดการ (AUM) ประมาณ 61.16 พันล้านดอลลาร์สหรัฐ (as of 14/02/2022) โดย SPDR Gold Trust ถือเป็น ETF กองเดียวที่มี Psychical Gold Back Up มากกว่า 99% (ทองคำแท่งจะถูกเก็บรักษาที่ธนาคาร HSBC ประเทศสหรัฐอเมริกา ทำให้นักลงทุนไม่ต้องเสียค่าใช้จ่ายในการเก็บรักษาเพิ่มเติม) โดยราคา SPDR Gold Trust ในปรับตัวสูงสุดในรอบ 52 สัปดาห์อยู่ที่ USD178.85 และมีราคาต่ำสุดในรอบ 52 สัปดาห์อยู่ที่ USD157.13 โดยมีราคาปิดอยู่ที่ USD174.74 (As of 14/02/2022)
นอกจากนี้นักลงทุนสามารถพิจารณาลงทุนผ่านกองทุนรวมของ K-GOLD (กองทุนรวมที่เน้นลงทุนใน SPDR Gold Trust) ได้เช่นกัน ซึ่งข้อดีในการลงทุนในกองทุนรวมคือมีนโยบายป้องกันความเสี่ยงจากอัตราแลกเปลี่ยน ขณะที่หากนักลงทุนซื้อ ETF โดยตรง จะต้องรับความเสี่ยงจาก Exposure FX และความผันผวนของราคาทองคำ
ประเด็นที่นักลงทุนต้องจับตามอง
-ประเด็นเรื่องความตึงเครียดระหว่าง รัสเซีย-ยูเครน ว่าจะสามารถยุติได้ในเร็ววันหรือว่ายืดเยื้อ
-การประชุมของธนาคารกลางสหรัฐฯ ซึ่งอาจจะส่งสัญญาณเกี่ยวกับทิศทางการขึ้นอัตราดอกเบี้ย โดยหากมีการเร่งขึ้นอัตราดอกเบี้ยเร็วกว่าที่ตลาดคาดการณ์เพื่อลดความร้อนแรงของภาวะเงินเฟ้อ อาจกดดันราคาทองให้มีการปรับตัวลดลง (แต่หาก FED ไม่รีบขึ้นดอกเบี้ยจะส่งผลบวกต่อราคาทองคำ เท่าที่ทราบกันทองคำมักชอบเงินเฟ้อ แต่ไม่ชอบอัตราดอกเบี้ย)
-ทองคำถือว่าเป็นสินทรัพย์ที่มีค่าสัมประสิทธิ์สหสัมพันธ์ (Correlation) เคลื่อนไหวในทิศทางตรงข้ามกับหุ้น
-ทองคำเป็นหนึ่งในสินทรัพย์ที่นักลงทุนใช้ในการต่อสู้กับเงินเฟ้อ (Inflation Hedging) ซึ่งปัจจุบันตลาดยังคงมีความกังวลต่อการสถาณการณ์เงินเฟ้อ ซึ่งยังไม่มีใครทราบชัดเจนว่าภาวะเงินเฟ้อจะเกิดขึ้นเพียงแค่ชั่วคราวหรือไม่
Investor Tip:
SPDR Gold Trust (GLD US) – เป็น ETF ทองคำที่มีขนาดใหญ่ที่สุดในโลก ณ ปัจจุบันมีมูลค่าทรัพย์สินสุทธิ (NAV) อยู่ที่ USD174.74 และเป็นรายเดียวที่มี Psychical Gold Back Up มากกว่า 99% โดยมุ่งหวังในการสร้างผลตอบแทนให้ใกล้เคียงกับการเคลื่อนไหวของราคาทองคำแท่งในตลาดโลก ซึ่ง SPDR Gold Trust จดทะเบียนซื้อขายในตลาดหลักทรัพย์ New York ARCA ประเทศสหรัฐอเมริกา ใช้ Ticker Code ในการซื้อขายว่า “GLD” โดยนักลงทุนต้องแลกเงินเป็นสกุล USD เพื่อทำการซื้อขาย และมีขั้นต่ำในการซื้อขายเป็นจำนวน 1 หุ้น (Trade Lot = 1)
นอกจากนี้นักลงทุนอาจพิจารณาลงทุนผ่านกองทุนรวมของ K-GOLD (กองทุนรวมที่เน้นลงทุนใน SPDR Gold Trust) ได้เช่นกัน
Source: Bloomberg, CFRA, and Offshore Investment
เปิดพอร์ตลงทุนหุ้นต่างประเทศ > https://bit.ly/3c3oDs2
KSecurities #KS #OffshoreInvestment #หุ้นต่างประเทศ #GOLD #SPDR
Follow us :
LINE : http://bit.ly/KSLINEOA
Facebook: http://bit.ly/2XwGoaa
Instagram: http://bit.ly/332OqIT
Twitter: http://bit.ly/344OVng
YouTube: http://bit.ly/2QAdiFp